CELEX: 32011R1195
Language: sl
Date: 2011-11-16 00:00:00
Title: Izvedbena uredba Komisije (EU) št. 1195/2011 z dne 16. novembra 2011 o uvrstitvi določenega blaga v kombinirano nomenklaturo

22.11.2011   
            
            
               SL
            
            
               Uradni list Evropske unije
            
            
               L 303/10
            
         IZVEDBENA UREDBA KOMISIJE (EU) št. 1195/2011
   z dne 16. novembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 16. novembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod (t. i. „ovratna opornica“) je sestavljen iz plastične ovratnice, ki je oblikovana tako, da se prilega vratu, s plastjo iz pene za amortizacijo udarcev in sprimnimi trakovi (ježek).
                  Uporablja se za podpiranje vratnega dela hrbtenice (vratu) in glave npr. pri reševanju in prevažanju pacientov, za katere se sumi ali je znano, da so utrpeli poškodbe hrbtenice, ali za podpiranje vratu osebe, ki je utrpela poškodbo, kot je nihajna poškodba vratne hrbtenice.
               
               
                  9021 10 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 6 k 90. poglavju ter besedilo oznak KN 9021, 9021 10 in 9021 10 10.
                  Ovratnica je pripomoček za podpiranje ali držanje delov telesa po bolezni, operaciji ali poškodbi v smislu opombe 6 k 90. poglavju.
                  Proizvod se ne more obravnavati kot opornica ali drug pripomoček pri zlomih, saj se ne uporablja za imobilizacijo dela telesa po zlomu. Uvrstitev pod oznako KN 9021 10 90 je zato izključena.
                  Proizvod je zato treba uvrstiti pod oznako KN 9021 10 10 kot ortopedski pripomoček.